CELEX: 52022PC0003
Language: hu
Date: 2022-01-04
Title: Javaslat A TANÁCS VÉGREHAJTÁSI HATÁROZATA a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Portugál Köztársaságnak nyújtandó ideiglenes támogatásról szóló (EU) 2020/1354 végrehajtási határozat módosításáról

EURÓPAI BIZOTTSÁG
            Brüsszel, 2022.1.4.
            COM(2022) 3 final
            2021/0436(NLE)
            
            Javaslat
            A TANÁCS VÉGREHAJTÁSI HATÁROZATA
            a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Portugál Köztársaságnak nyújtandó ideiglenes támogatásról szóló (EU) 2020/1354 végrehajtási határozat módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
                  
            
            
               Az (EU) 2020/672 tanácsi rendelet (a továbbiakban: SURE-rendelet) meghatározza a Covid19-járvány okozta súlyos gazdasági zavarral küzdő, vagy annak komoly veszélyével fenyegetett tagállamoknak nyújtandó uniós pénzügyi támogatás jogi keretét. A SURE keretében nyújtott támogatás elsősorban a csökkentett munkaidős foglalkoztatás vagy a munkavállalók és az önfoglalkoztatók védelmét célzó hasonló intézkedések finanszírozását, és ezáltal a munkanélkülivé válás és a jövedelemkiesés előfordulásának csökkentését, valamint az említettekhez kapcsolódóan bizonyos – különösen a munkahelyeken bevezetett – egészségügyi vonatkozású intézkedések finanszírozását szolgálja.
            
            
               2020. szeptember 25-én a Tanács pénzügyi támogatást hagyott jóvá Portugália számára annak érdekében, hogy kiegészítse a Covid19-világjárvány hatásának, valamint a munkavállalókat és az önfoglalkoztatókat érintő társadalmi-gazdasági következményeinek kezelésére irányuló nemzeti erőfeszítéseit.
            
            
               Portugália 2021. december 9-én felkérte az Uniót, hogy bővítse ki azon intézkedések jegyzékét, amelyekhez a Tanács az (EU) 2020/1354 tanácsi végrehajtási határozatban pénzügyi támogatást nyújtott.
            
            
               A SURE-rendelet 6. cikkének (2) bekezdésével összhangban a Bizottság konzultált a portugál hatóságokkal, hogy ellenőrizze a tényleges és tervezett kiadások Covid19-világjárvány miatti hirtelen és nagymértékű, a Portugália által hozott munkaerőpiaci és egészségügyi vonatkozású intézkedésekhez közvetlenül kapcsolódó növekedését. Ezek az intézkedések mindenekelőtt olyan új intézkedéseket foglalnak magukban, amelyeket Portugália végrehajtott:
            
            
               a)azon önfoglalkoztatók, egyéb szociális védelmi mechanizmusokhoz hozzáféréssel nem rendelkező munkavállalók és vezetők számára létrehozott rendkívüli támogatási rendszer, akiknek a jövedelmét különösen érzékenyen érintette a Covid19-világjárvány.
            
            
               Az önfoglalkoztatók esetében az intézkedés az illető havi jövedelme – az utolsó negyedéves eredménykimutatás szerinti havi átlagjövedelem és a 2019. évi havi átlagjövedelem különbségeként számított – csökkenésének kétharmadával egyenlő juttatást biztosít, 501,16 EUR felső határral. Azon önfoglalkoztatók jogosultak támogatásra, akiknek jövedelme a 2020. március és december közötti időszakban 2019-hez képest legalább 40 %-kal csökkent.
            
            
               Az egyéb szociális védelmi mechanizmusokhoz hozzáféréssel nem rendelkező munkavállalók esetében az intézkedés a következőkről rendelkezik: i. munkavállalók esetében az 501,16 EUR havi referenciaérték és az adott háztartásban egy felnőttre jutó havi átlagbér különbségével egyenlő juttatás; vagy ii. önfoglalkoztatók esetében az illető havi jövedelme – az utolsó negyedéves eredménykimutatás szerinti havi átlagjövedelem és a 2019. évi havi átlagjövedelem különbségeként számított – csökkenésének kétharmadával egyenlő juttatás, 501,16 EUR felső határral.
            
            
               A vezetők esetében az intézkedés vagy az átlagos havi referenciajövedelmüknek megfelelő juttatást biztosít, ha az nem éri el Portugália szociális támogatási indexének (438,81 EUR) 1,5-szeresét, vagy az átlagos havi referenciajövedelmük kétharmadának megfelelő juttatást, ha az megegyezik az említett mutatóval, vagy meghaladja azt. Azok a vezetők támogathatók, akik a Covid19-világjárvány miatt ideiglenesen felfüggesztették vállalkozásuk üzleti tevékenységét, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el.
            
            
               A juttatás alsó határa minden esetben 50 EUR, amely a megfigyelt havi jövedelemcsökkenés 50 %-ára emelkedik, ha ez utóbbi a portugál szociális támogatási index 50 %-a és 100 %-a közé esik, illetve 219,40 EUR-ra, ha a jövedelemcsökkenés meghaladja az említett mutatót;
            
            
               b)a művészek, szerzők, technikusok és más művészeti szakemberek szociális támogatási rendszere. Az intézkedés Portugália szociális támogatási indexével (438,81 EUR) megegyező összegű havi juttatásról rendelkezik;
            
            
               c)további egészségügyi szakemberek felvétele és túlórák bevezetése a nemzeti egészségügyi szolgálatnál a világjárványhoz kapcsolódó kihívások kezelése érdekében.
            
            
               Portugália benyújtotta a Bizottságnak a megfelelő információkat.
            
            
               A rendelkezésre álló bizonyítékok figyelembevételével a Bizottság azt javasolja a Tanácsnak, hogy fogadjon el végrehajtási határozatot azon intézkedések listájának kibővítéséről, amelyekhez a Tanács az (EU) 2020/1354 tanácsi végrehajtási határozatban már pénzügyi támogatást nyújtott.
            
            
               Portugália kérésének megfelelően az egészségügyi vonatkozású intézkedések összege, beleértve a 2021. december 9-i kérelembe foglalt további egészségügyi vonatkozású intézkedéseket is, 1 513 823 304 EUR-t tesz ki.
            
            
               •Összhang a szabályozási terület jelenlegi rendelkezéseivel
            
         
         
            
               E javaslat teljes mértékben összhangban van az alapját képező (EU) 2020/672 tanácsi rendelettel.
            
            
               E javaslat kiegészít egy másik, a tagállamok számára szükséghelyzet esetén támogatást biztosító uniós jogi eszközt, nevezetesen az Európai Unió Szolidaritási Alapjának (EUSZA) létrehozásáról szóló, 2002. november 11-i 2012/2002/EK tanácsi rendeletet (a továbbiakban: 2012/2002/EK rendelet). Március 30-án elfogadták az (EU) 2020/461 európai parlamenti és tanácsi rendeletet, amely az említett jogi eszközt módosítja abból a célból, hogy annak hatálya kiterjedjen a jelentős népegészségügyi szükséghelyzetekre, valamint meghatározza a finanszírozásra jogosult konkrét műveleteket.
            
            
               •Összhang az Unió egyéb politikáival
            
            
               Ez a javaslat a jelenlegi Covid19-világjárványra válaszul hozott intézkedések közé tartozik, mint amilyen például a koronavírusra való reagálást célzó beruházási kezdeményezés, és kiegészíti a foglalkoztatást támogató egyéb eszközöket, így az Európai Szociális Alapot és az Európai Stratégiai Beruházási Alapot (ESBA)/InvestEU-t. Azáltal, hogy a hitelfelvételt és a hitelnyújtást kihasználva támogatja a tagállamokat a Covid19-járvány sajátos esetében, e javaslat második védelmi vonalat hoz létre a csökkentett munkaidős foglalkoztatás és más hasonló intézkedések finanszírozására, elősegítve a munkahelyek megőrzését, és ezáltal védelmet nyújtva az alkalmazottaknak és az önfoglalkoztatóknak a munkanélküliség kockázatával szemben.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A szóban forgó eszköz jogalapja az (EU) 2020/672 tanácsi rendelet.
            
            
               •Szubszidiaritás (nem kizárólagos hatáskör esetén)
            
            
               A javaslat a tagállam kérelmén alapul és az európai szolidaritás szellemében ideiglenes hitel formájában uniós pénzügyi támogatást biztosít a Covid19-járvány által érintett tagállamnak. Második védelmi vonalként az ilyen pénzügyi támogatás ideiglenes alapon segítséget nyújt a kormányzatok számára a csökkentett munkaidős foglalkoztatás és egyéb hasonló intézkedések miatt megnövekedett közkiadásaik fedezéséhez, elősegítve azt, hogy megőrizzék a munkahelyeket, és ezáltal védelmet nyújtsanak az alkalmazottaknak és az önfoglalkoztatóknak a munkanélküliség és a jövedelemkiesés kockázatával szemben.
            
            
               A támogatás segíteni fogja az érintett lakosságot, és hozzájárul a Covid19-válság okozta közvetlen társadalmi és gazdasági hatások enyhítéséhez.
            
            
               •Arányosság
            
            
               A javaslat tiszteletben tartja az arányosság elvét. Nem lépi túl az eszköz kitűzött céljainak eléréséhez szükséges mértéket.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultáció
            
            
               Annak érdekében, hogy a Tanács időben el tudja fogadni a javaslatot, azt rövid idő alatt kellett előkészíteni, ezért nem került sor konzultációra az érdekelt felekkel.
            
            
               •Hatásvizsgálat
            
            
               A javaslat sürgős jellegére tekintettel nem került sor hatásvizsgálatra.
            
            
               4.KÖLTSÉGVETÉSI VONZATOK
            
            
               A Bizottság számára lehetővé kell tenni a pénzügyi piacokon történő hitelfelvételt azzal a céllal, hogy a szóban forgó forrásokat továbbhitelezze a SURE eszköz keretében pénzügyi támogatást kérő tagállamnak.
            
            
               A rendszer pénzügyi stabilitásának biztosítása érdekében a tagállami garanciákon kívül egyéb biztosítékok is beépülnek a keretbe, melyek a következők:
            
         
         
            
               ·szigorú és konzervatív pénzgazdálkodási megközelítés,
            
            
               ·a hitelportfólió olyan kialakítása, amely korlátozza a koncentrációs kockázatot, az éves kitettséget és az egyes tagállamokkal szembeni túlzott kitettséget, ugyanakkor elegendő forrást biztosít a leginkább rászoruló tagállamok számára, valamint
            
            
               ·lehetőségek az adósság átütemezésére.
            
            
               2021/0436 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Portugál Köztársaságnak nyújtandó ideiglenes támogatásról szóló (EU) 2020/1354 végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról szóló, 2020. május 19-i (EU) 2020/672 tanácsi rendeletre
                  1
                és különösen annak 6. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Portugália 2020. augusztus 11-i kérelme alapján a Tanács 2020. szeptember 25-én pénzügyi támogatást nyújtott Portugáliának legfeljebb 5 934 462 488 EUR összegű és legfeljebb 15 éves átlagos futamidejű hitel formájában annak érdekében, hogy kiegészítse Portugáliának a Covid19-járvány hatása, valamint az említett járványnak a munkavállalókat és önfoglalkoztatókat érintő társadalmi-gazdasági következményei kezelésére irányulóan tett nemzeti intézkedéseit.
            
            
               (2)A Portugália általi felhasználásra szánt hitel célja az (EU) 2020/1354 tanácsi végrehajtási határozat
                  2
                3. cikkében említett csökkentett munkaidős foglalkoztatás, hasonló intézkedések és egészségügyi vonatkozású intézkedések finanszírozása volt.
            
            
               (3)A Covid19-világjárvány következtében Portugáliában a gazdaságilag aktív népesség jelentős része nem tudta folytatni tevékenységét. Ez a portugáliai közkiadások még mindig hirtelen és nagymértékű növekedéséhez vezetett a Portugália által végrehajtott új intézkedések, nevezetesen az olyan önfoglalkoztatók, egyéb szociális védelmi mechanizmusokhoz hozzáféréssel nem rendelkező munkavállalók és vezetők számára biztosított rendkívüli támogatási rendszer, akiknek a jövedelmét különösen érzékenyen érintette a Covid19-világjárvány, továbbá a művészek, szerzők, technikusok és más művészeti szakemberek szociális támogatási rendszere, valamint a nemzeti egészségügyi szolgálatnál további egészségügyi szakemberek felvétele és túlórák bevezetése tekintetében a világjárványhoz kapcsolódó kihívások kezelése érdekében.
            
            
               (4)A Covid19-járvány és a Portugália által a járvány megfékezése érdekében 2020-ban és 2021-ben végrehajtott rendkívüli intézkedések, valamint a járvány társadalmi-gazdasági és egészségügyi következményei drámai hatást gyakoroltak és gyakorolnak továbbra is az államháztartásra. Portugália államháztartási hiánya 2020 végére elérte a bruttó hazai termék (GDP) 5,7 %-át, államadóssága pedig a GDP 133,6 %-át. A Bizottság 2021. őszi előrejelzése szerint Portugália államháztartási hiánya 2021-ben várhatóan a GDP 4,5 %-ára, államadóssága pedig 128,1 %-ára csökken, az ország GDP-je pedig 2021-ben várhatóan 4,5 %-kal nő.
            
            
               (5)Portugália 2021. december 9-én felkérte az Uniót, hogy bővítse ki azon intézkedések jegyzékét, amelyekre az (EU) 2020/1354 végrehajtási határozat már pénzügyi támogatást nyújtott, éspedig annak érdekében, hogy továbbra is kiegészítse a Covid19-járvány hatásának kezelése, valamint a munkavállalókat és az önfoglalkoztatókat érintő társadalmi-gazdasági következmények kezelése érdekében 2020-ban és 2021-ben tett nemzeti erőfeszítéseket. A kérelem konkrétan a (6) és (7) preambulumbekezdésben meghatározott intézkedésekre vonatkozik.
            
            
               (6)A Portugália 2021. december 9-i kérelmében említett december 31-i 75-B/2020. törvény
                  3
                és az azt követő január 25-i 19-A/2021. kormányrendelet
                  4
                rendkívüli támogatási rendszert vezetett be azon önfoglalkoztatók, egyéb szociális védelmi mechanizmusokhoz hozzáféréssel nem rendelkező munkavállalók és vezetők számára, akiknek a jövedelmét a Covid19-világjárvány különösen érzékenyen érintette.
            
            
               Az önfoglalkoztatók esetében az intézkedés az illető havi jövedelme – az utolsó negyedéves eredménykimutatás szerinti havi átlagjövedelem és a 2019. évi havi átlagjövedelem különbségeként számított – csökkenésének kétharmadával egyenlő juttatást biztosít, 501,16 EUR felső határral. Azon önfoglalkoztatók jogosultak támogatásra, akiknek jövedelme a 2020. március és december közötti időszakban 2019-hez képest legalább 40 %-kal csökkent.
            
            
               Az egyéb szociális védelmi mechanizmusokhoz hozzáféréssel nem rendelkező munkavállalók esetében az intézkedés a következőkről rendelkezik: i. munkavállalók esetében az 501,16 EUR havi referenciaérték és az adott háztartásban egy felnőttre jutó havi átlagbér különbségével egyenlő juttatás; vagy ii. önfoglalkoztatók esetében az illető havi jövedelme csökkenésének kétharmadával egyenlő juttatás az utolsó negyedéves eredménykimutatás szerinti havi átlagjövedelem és a 2019. évi havi átlagjövedelem között, 501,16 EUR felső határral.
            
         
         
            
               A vezetők esetében az intézkedés vagy az átlagos havi referenciajövedelemüknek megfelelő juttatást biztosít, ha az nem éri el Portugália szociális támogatási indexének (438,81 EUR) 1,5-szeresét, vagy az átlagos havi referenciajövedelmük kétharmadának megfelelő juttatást, ha az megegyezik az említett mutatóval, vagy meghaladja azt. Azok a vezetők támogathatók, akik a Covid19-világjárvány miatt ideiglenesen felfüggesztették vállalkozásuk üzleti tevékenységét, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el.
            
            
               A juttatás alsó határa minden esetben 50 EUR, amely a megfigyelt havi jövedelemcsökkenés 50 %-ára emelkedik, ha ez utóbbi a portugál szociális támogatási index 50 %-a és 100 %-a közé esik, illetve 219,40 EUR-ra, ha a jövedelemcsökkenés meghaladja az említett mutatót.
            
            
               (7)A Portugália 2021. december 9-i kérelmében említett június 6-i 41/2020. minisztertanácsi állásfoglalás melléklete
                  5
                és az azt követő augusztus 3-i 180/2020. kormányrendelet
                  6
                és február 15-i 37-A/2021. kormányrendelet
                  7
                szociális támogatási rendszert vezet be a művészek, szerzők, technikusok és más művészeti szakemberek számára. Az intézkedés Portugália szociális támogatási indexével (438,81 EUR) megegyező összegű havi juttatásról rendelkezik.
            
            
               (8)Portugália egy sor új egészségügyi vonatkozású intézkedést is bevezetett, amelyeket a Covid19-járvány kezelése érdekében hajtott végre. Ez különösen a (9) preambulumbekezdésben foglalt intézkedést érinti.
            
            
               (9)A Portugália 2021. december 9-i kérelmében említett március 13-i 10-A/2020. törvényerejű rendelet
                  8
                és az azt követő február 2-i 10-A/2021. törvényerejű rendelet
                  9
                a világjárványhoz kapcsolódó kihívások kezelésének elősegítése érdekében a nemzeti egészségügyi szolgálat vonatkozásában egészségügyi szakemberek felvételéről és túlórákról rendelkezett . Egyszerűsítették a munkavállalók nemzeti egészségügyi szolgálat általi, határozott idejű szerződéssel történő foglalkoztatásának alapjául szolgáló adminisztratív folyamatot, és a Covid19-világjárvány kitörése óta további orvosokat és ápolókat vettek fel. Ezen túlmenően a nemzeti egészségügyi szolgálat a Covid19-világjárvány kezelése érdekében felfüggesztette a köztisztviselők túlórákra vonatkozó jogszabályi határértékeket, és szükség esetén lehetővé tette a műszakok szakorvosok és ápolók által végzendő kiegészítő munka alkalmazásával történő megszervezését.
            
            
               (10)Portugália teljesíti az (EU) 2020/672 rendelet 3. cikkében a pénzügyi támogatás igénylésére vonatkozóan meghatározott feltételeket. Portugália megfelelő bizonyítékot nyújtott be a Bizottságnak arra vonatkozóan, hogy a Covid19-világjárvány társadalmi-gazdasági hatásainak kezelése érdekében hozott nemzeti intézkedések következtében 2020. február 1. óta a tényleges és tervezett közkiadások 5 934 462 488 EUR-val emelkedtek. Ez hirtelen bekövetkezett és nagymértékű növekedést jelent, mivel összefügg olyan, a csökkentett munkaidős foglalkoztatáshoz és hasonló intézkedésekhez közvetlenül kapcsolódó, új nemzeti intézkedésekkel is, amelyek a portugál vállalkozások és munkaerő jelentős hányadát érintik.
            
            
               (11)Az (EU) 2020/672 rendelet 6. cikkének megfelelően a Bizottság konzultált a portugál hatóságokkal, és ellenőrizte a 2021. december 9-i kérelemben említett csökkentett munkaidős foglalkoztatáshoz és hasonló intézkedésekhez, valamint a Covid19-világjárvánnyal kapcsolatos releváns egészségügyi vonatkozású intézkedésekhez közvetlenül kapcsolódó tényleges és tervezett kiadások hirtelen és nagymértékű növekedését. 
            
            
               (12)A Portugália kérelmében bejelentett egészségügyi vonatkozású intézkedések összege, beleértve a (9) preambulumbekezdésben említett további egészségügyi vonatkozású intézkedéseket is, 1 513 823 304 EUR-t tesz ki.
            
            
               (13)Az (EU) 2020/1354 végrehajtási határozattal már odaítélt pénzügyi támogatásnak ezért fedeznie kell a Portugália által végrehajtott, a (6), (7) és (9) preambulumbekezdésben említett új intézkedéseket is.
            
            
               (14)E határozat nem sértheti a belső piac működésének torzulásaira vonatkozó bármely, különösen a Szerződés 107. és 108. cikke alapján lefolytatható eljárás eredményét. E határozat nem szünteti meg a tagállamokkal szembeni azon követelményt, hogy a Szerződés 108. cikke alapján értesítsék a Bizottságot a potenciális állami támogatás eseteiről.
            
            
               (15)Portugáliának rendszeresen tájékoztatnia kell a Bizottságot a tervezett közkiadások végrehajtásáról annak érdekében, hogy a Bizottság fel tudja mérni, hogy milyen mértékben valósultak meg ezek a kiadások.
            
            
               (16)A pénzügyi támogatás nyújtására vonatkozó határozat elfogadása során a Tanács – az egyenlő bánásmód, a szolidaritás, az arányosság és az átláthatóság elvének alkalmazása mellett – figyelembe vette Portugália meglévő és várható szükségleteit, valamint az (EU) 2020/672 rendelet alapján más tagállamok által már benyújtott vagy benyújtani tervezett pénzügyi támogatás iránti kérelmeket,
            
            
               ELFOGADTA EZT A HATÁROZATOT:
            
            
               1. cikk
                  Az (EU) 2020/1354 végrehajtási határozat a következőképpen módosul:
            
            
            
               1.A 3. cikk helyébe a következő szöveg lép:
            
            
            
               „3. cikk
            
            
               Portugália a következő intézkedéseket finanszírozhatja:
            
            
               a)a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartásának támogatása a február 12-i 7/2009. sz. törvény 298–308. cikkében előírtak szerint;
            
         
         
            
               b)a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartásához nyújtott új és egyszerűsített különleges támogatás a március 26-i 10-G/2020. törvényerejű rendelet és a december 31-i 75-B/2020. törvény 142. cikkével módosított, június 19-i 27-B/2020. törvényerejű rendelet 2. cikke szerint;
            
            
               c)speciális szakképzési programok támogatása a március 26-i 10-G/2020. törvényerejű rendelet 5. cikkének (2) bekezdése, valamint 7–9. cikke szerint, a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartása érdekében;
            
            
               d)a vállalkozások gazdasági tevékenységének újrakezdéséhez nyújtott új, különleges támogatás a június 19-i 27-B/2020. törvényerejű rendelet 4. cikkének (1)–(7) és (10)–(12) bekezdésében, valamint 5. cikkében, valamint a július 30-i 46-A/2020. törvényerejű rendeletnek a január 15-i 6-C/2021. törvényerejű rendelet 4. cikkével módosított 14-A. cikkében előírtak szerint;
            
            
               e)új jövedelemstabilizáló pótlék azon munkavállalók számára, akik a munkavégzés ideiglenes megszakítása vagy a rendes munkaidő csökkentése révén a munkaszerződések fenntartásához nyújtott, az a), b) vagy c) pontban említett támogatási rendszerek hatálya alá tartoznak, az augusztus 14-i 58-A/2020. törvényerejű rendelettel módosított, június 19-i 27-B/2020. törvényerejű rendelet 3. cikkében előírtak szerint;
            
            
               f)a munkaszerződéseknek a munkavégzés ideiglenes megszakítása vagy a rendes munkaidő csökkentése révén történő fenntartásához nyújtott új és progresszív különleges támogatás a december 31-i 75-B/2020. törvény 142. cikkével módosított július 30-i 46-A/2020. törvényerejű rendeletben előírtak szerint;
            
            
               g)az önfoglalkoztatóknak, az informális munkavállalóknak és az ügyvezető tagoknak nyújtott új különleges támogatás a május 7-i 20-C/2020 törvényerejű rendelet 5. cikkével módosított március 13-i 10-A/2020. törvényerejű rendelet 26–28-A. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-G. cikkében előírtak szerint;
            
            
               h)családi támogatás a március 13-i 10-A/2020. törvényerejű rendelet 23. cikkének megfelelően azon munkavállalók számára, akik 12 év alatti gyermekeik vagy más eltartottjaik támogatásának szükségessége miatt nem tudnak dolgozni;
            
            
               i)a szakképzések szüneteltetése nyomán az oktatók munkaszerződéseinek fenntartásához nyújtott különleges támogatás a március 17-i 3485-C/2020. kormányrendeletben, az április 10-i 4395/2020. kormányrendeletben és a május 28-i 5897-B/2020. kormányrendeletben előírtaknak megfelelően;
            
            
               j)regionális foglalkoztatási intézkedések az Azori-szigetek autonóm régióban az Azori-szigetek regionális kormánya Tanácsának április 8-i 97/2020. határozata, az Azori-szigetek regionális kormánya Tanácsának április 28-i 120/2020. határozata, az Azori-szigetek regionális kormánya Tanácsának május 5-i 128/2020. határozata, az Azori-szigetek regionális kormánya Tanácsának május 5-i 129/2020. határozata, az Azori-szigetek regionális kormánya Tanácsának július 15-i 195/2020. határozata, az Azori-szigetek regionális kormánya Tanácsának július 15-i 196/2020. határozata és az Azori-szigetek regionális kormánya Tanácsának július 17-i 200/2020. határozata alapján;
            
            
               k)regionális foglalkoztatási intézkedések Madeira autonóm régióban a madeirai regionális kormány március 13-i 101/2020. sz. határozata, valamint a madeirai regionális kormány elnökhelyettesi hivatala és a társadalmi befogadással és polgársággal foglalkozó regionális titkárság április 22-i 133-B/2020. rendelete alapján;
            
            
               l)juttatás a megelőző karanténba helyezett alkalmazottak és önfoglalkoztatók számára a március 13-i 10-A/2020. törvényerejű rendelet 19. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-F. cikkében előírtak szerint;
            
            
               m)betegségi támogatás a koronavírussal fertőzöttek számára a március 3-i 2875-A/2020 kormányrendeletben, a március 13-i 10-A/2020. törvényerejű rendelet 20. cikkében, valamint a július 24-i 27-A/2020. törvény 3. cikkével módosított, március 31-i 2/2020. törvény 325-F. cikkében előírtak szerint;
            
            
               n)a munkahelyeken, a portugál Egészségügyi Főigazgatóság által kibocsátott, 2020. május 14-én módosított május 6-i 012/2020. számú előírás és a 2020. június 23-án módosított július 10-i 013/2020. számú előírás alapján mindenekelőtt a közkórházakban, továbbá a szakminisztériumokban, települési önkormányzatokban, valamint az Azori-szigetek és Madeira autonóm régióban használandó egyéni védőeszközök beszerzése a március 13-i 10-A/2020. törvényerejű rendelet 3. cikkében előírtak szerint;
            
            
               o)iskolahigiéniai kampány, a március 13-i 10-A/2020. törvényerejű rendelet 9. cikkében előírtak szerint;
            
            
               p)a közkórházak betegeinek és dolgozóinak, valamint az idősotthonok és gyermekgondozási létesítmények alkalmazottainak Covid19-tesztelése, különösen a portugál Egészségügyi Főigazgatóság által kibocsátott, 2020. május 14-én módosított május 6-i 012/2020. számú előírásban, valamint a 2020. június 23-án módosított július 10-i 013/2020. számú előírásban előírtak szerint;
            
            
               q)a nemzeti egészségügyi szolgálat Covid19-világjárvány elleni küzdelemben részt vevő alkalmazottai számára fizetendő új különleges kompenzáció, a július 24-i 27-A/2020. törvény 3. cikkével és a december 31-i 75-B/2020. törvény 291. cikkével módosított március 31-i 2/2020. sz. törvény 42-A. cikkében előírtak szerint;
            
            
               r)azon önfoglalkoztatók, egyéb szociális védelmi mechanizmusokhoz hozzáféréssel nem rendelkező munkavállalók és vezetők számára biztosított rendkívüli támogatási rendszer, akiknek a jövedelmét különösen érzékenyen érintette a Covid19-világjárvány, a december 31-i 75-B/2020. törvény 156. cikkében előírtak szerint, az említett cikk (2) bekezdésének c)–f) pontjában meghatározott, a január 25-i 19-A/2021. kormányrendeletben pontosított feltételekre is figyelemmel;
            
            
               s)a művészek, szerzők, technikusok és más művészeti szakemberek szociális támogatási rendszere a június 6-i 41/2020. minisztertanácsi határozat mellékletének 2.5.1. pontja szerinti, az augusztus 3-i 180/2020. kormányrendelet 10–12. cikkében részletesebben meghatározott, valamint a február 15-i 37-A/2021. kormányrendelet 5–7. cikkével kiterjesztett előírásnak megfelelően;
            
            
               t)további egészségügyi szakemberek felvétele és túlóra a nemzeti egészségügyi szolgálatnál a világjárványhoz kapcsolódó kihívások kezelésének elősegítése érdekében, a március 13-i 10-A/2020. törvényerejű rendelet 6. cikkében és a február 2-i 10-A/2021. sz. törvényerejű rendelet 5–8. cikkében előírtak szerint.”
            
            
         
         
            
               2.A 4. cikk helyébe a következő szöveg lép: 
            
            
            
               „4. cikk
            
            
               (1)Portugália 2021. március 30-ig, majd azt követően hathavonta tájékoztatja a Bizottságot a tervezett közkiadás végrehajtásáról mindaddig, amíg a tervezett közkiadást teljes mértékben végre nem hajtották.
            
            
               (2)Amennyiben a 3. cikkben említett intézkedések a tervezett közkiadásokon alapulnak, és az (EU) 2020/1354 végrehajtási határozatot módosító végrehajtási határozat tárgyát képezték, Portugália az említett határozat elfogadásától számított hat hónapon belül, majd azt követően hathavonta tájékoztatja a Bizottságot a tervezett közkiadás végrehajtásáról mindaddig, amíg a tervezett közkiadást teljes mértékben végre nem hajtották.”
            
            
            
               2. cikk
            
            
               Ennek a határozatnak a Portugál Köztársaság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 159., 2020.5.20., 1. o.
               
               
                  
                     (2)
                  
                        A Tanács (EU) 2020/1354 végrehajtási határozata (2020. szeptember 25.) a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Portugál Köztársaságnak nyújtandó ideiglenes támogatásról (HL L 314., 2020.9.29., 49. o.).
               
               
                  
                     (3)
                  
                        Diário da República n.º 253/2020, 1º Suplemento, Série I de 2020-12-31, 171-(2)–171-(288). o.
               
               
                  
                     (4)
                  
                        Diário da República n.º 16/2021, 1º Suplemento, Série I de 2021-01-25, 25-(2)–25-(8). o.
               
               
                  
                     (5)
                  
                        Diário da República n.º 110-A/2020, Série I de 2020-06-06, 3–37. o.
               
               
                  
                     (6)
                  
                        Diário da República n.º 149/2020, Série I de 2020-08-03, 19–25. o.
               
               
                  
                     (7)
                  
                        Diário da República n.º 31/2021, 1º Suplemento, Série I de 2021-02-15, 21-(2)–21-(11). o.
               
               
                  
                     (8)
                  
                        Diário da República n.º 52/2020, 1º Suplemento, Série I de 2020-03-13, 22-(2)–22-(13). o.
               
               
                  
                     (9)
                  
                        Diário da República n.º 22/2021, 2º Suplemento, Série I de 2021-02-02, 15-(15)–15-(19). o.